32. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ  Αριθ. 2404 της 17/27 Δεκ. 1996 (ΦΕΚ  Α΄277) Άρθρ. 1 του Νομ. 1266/82) Καθορισμός του επιτοκίου των υποχρεωτικών καταθέσεων των πιστωτικών ιδρυμάτων στην Τράπεζα της Ελλάδος. Αφού έλαβε υπόψη: α)Τις διατάξεις του άρθρ. 1 του Νομ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)Την ΠΔ/ΤΕ 1959/25.7.91, «περί υποχρεωτικών τοποθετήσεων επί καταθέσεων στις τράπεζες» όπως ισχύει (τελευταία σχετ. ΠΔ/ΤΕ 2389/4.6.1996). γ)Τις τρέχουσες συνθήκες στις αγορές χρήματος και κεφαλαίου, αποφάσισε: Να τροποποιήσει την αντίστοιχη διάταξη της παρ. 1 της ΠΔ/ΤΕ 1959/25.7.91, όπως ισχύει, και να καθορίσει τα εξής: Από 1 Ιαν. 1997 καθορίζεται σε 11% το χρόνο, το επιτόκιο του έντοκου τμήματος των υποχρεωτικών καταθέσεων των πιστωτικών ιδρυμάτων που τηρούνται στην Τράπεζα της Ελλάδος.  Από τις διατάξεις της παρούσας Πράξης δεν προκαλείται δαπάνη σε βάρος του κρατικού Προϋπολογισμού.  